# Rónai Antal

(Szeged, 1906–?): karmester, igazgató. Tanulmányait 1926-ban fejezte be a kolozsvári Konzervatóriumban. 1924-től 1940-ig volt a kolozsvári Román Opera karnagya, majd karmestere. 1940-ben Kolozsvárott maradt és 1948-tól 1970-ig a kolozsvári Állami Magyar Opera karmestere, közben 1951-től 1957-ig igazgatója volt. 1940–1973 között tanított a kolozsvári Konzervatóriumban is. 1953-ban érdemes művész kitüntetésben részesült. Pályafutása során több mint ötven operát, valamint zenés színpadi művet vezényelt, ezernél több előadáson. Vendégkarmesterként szerepelt Egyiptomban és az egykori szocialista országokban.