# Bánóczi Dezső

(Veszprém, 1888. márc. 26.–Bp., 1958. okt. 13.): színész, rendező. Jogot végzett Bp.-en, és a Thália Társasághoz csatlakozott. 1910-ben Kolozsvárra szerződött. 1916-ban a Modern Színpad szerződtette, majd a Belvárosi és az Andrássy úti Színház tagja volt 1921-ig. 1922–23-ban az Apolló Színpad főrend.-je, 1923–24-ben az Andrássy úti, 1924–25-ben a Renaissance, 1926–27-ben a Belvárosi Színház színésze és rend.-je, 1933-ban a Terézkörúti Színpad főrend.-je volt. Egy-egy szerepre, rendezésre meghívták a Sziget Színpad (1921–22), a Vidám Színpad (1924–25), a Magyar Színház (1929, 1930), az Új Színház (1929–30), a Fővárosi Operettszínház (1929), a Városi Színház (1934) előadására. 1945 után színészként alig foglalkoztatták. 1951–55-ben az Állami Faluszínház rend.-je volt. Elsősorban epizódszerepeket játszott eredeti, árnyalt eszközökkel, hitelesen. A kabaréban parasztnótáival műfajt teremtett. Rendezéseit nagy mesterségbeli tudás jellemezte. Maga tervezte a színpadi berendezést is. 1926-tól rendszeresen rendezett a rádióban, de divatrevüket is színpadra állított. F.Sz. Antal mester (Hebbel: Mária Magdolna); Tanító (Szép E.: Patika); Mikon (Gáspár M.: Új Isten Thébában). F.R. Szép E.: Patika; Benamy S.: Kajüt, Hunyady J.: Bányászbecsület. Könyve: „Rendezte: Dr. Bánóczi Dezső” (1943).