# Bán Anna

(Nyárádszereda, 1932. aug. 14.–Szatmárnémeti, 1973. dec. 1.): színésznő. 1953-ban végzett a marosvásárhelyi Szentgyörgyi István Színművészeti Intézetben, és annak a színházalapító évfolyamnak tagja, amely aug.-ban Harag György vezetésével létrehozta Nagybányán az ötödik romániai m. színházat. Amikor a színház Szatmárnémetibe költözött, továbbra is a társ. tagja maradt. Eredeti tehetség, vonzó külső adottságaihoz széles érzelmi skála és fogékony intellektus társul. Változatos karakteralakításainak sorát időnként önálló összeállításokkal, pódiumműsorokkal is kiegészíti. F.Sz. Roberta Alden (Dreiser: Amerikai tragédia); Kurtizán (Sh.: Tévedések vígjátéka); Mip (Goodrich–Hackett: Anna Frank naplója); Klára (Sarkadi I.: Elveszett paradicsom); Rhédey Eszter (Móricz Zs.: Úri muri); Nóra (Ibsen).