# öltözők

a színházi alkotóművészek felkészülésére szolgáló helyiségek; nagyságrendjük, felszereltségük, elhelyezésük a színházépületen belül funkciójuk szerint eltérő. A szóló öltöző viszonylag nagyobb alapterülettel, max. 2-3 sminkasztallal, önálló zuhanyzóval, a csoportos öltözők 4-8 sminkasztallal, míg a némaszereplők öltözői 15-10 fős befogadóképességgel készülnek. A zenekari öltözők célszerű berendezéssel nemenként elkülönítve az átöltözési lehetőséget biztosítják.