# Pászthy Júlia

(Eger, 1947. dec. 12.– ): énekesnő (szoprán). Diplomáját 1974-ben szerezte a Zak-n. Ugyanebben az évben szerződtette magánénekesnőként az Operaház. 1972–1975 között több rangos nemzetközi énekversenyen nyert díjat. Közreműködője számos hanglemezfelvételnek és kortárs m. operabemutatóknak. 1981-ben Liszt Ferenc-díjjal tüntették ki. F.Sz. Euridice (Gluck: Orfeusz); Nanette (Verdi: Falstaff); Sophie (R. Strauss: A rózsalovag).