# Réthy Mihály; Szikszay

(Debrecen, 1810. jún. 21.–Bp., 1875. máj. 29.): színész. Eleinte katonának, majd papnak készült, végül Debrecenben 1834-ben színésznek állt. Volt jegyszedő, világosító, játszott kisebb-nagyobb szerepeket; 1835–36-ban Arany Jánossal együtt lépett fel. Játszott Kassán (1837) és Miskolcon (1838) is. Ekkor még mint Szikszay Mihály szerepelt. 1840-ben a Pesti Magyar Színházban jelentkezett kardalosnak és ügyelőnek. Mint ilyen 1843-ig működött, míg egy véletlen folytán fel nem tűnt Nagy Ignác Tisztújításában Aranyos Mihály szerepében. Ezután sok tősgyökeres paraszt-szerepet vitt színpadra. Tóth Ede az ő alakjára írta A falu rossza híres Gonosz Pistájájt. 1859 őszén összekülönbözött a színház vezetésével, s egy évre távoznia kellett. 1860-tól haláláig a Nemzeti Színház tagja maradt. F.Sz. Piros Pesta (Szigligeti E.: Két pisztoly); Kurta (Szigligeti E.: Czigány); Mihály (Szigeti J.: Vén bakancsos...); Aranyos Mihály (Nagy I.: Tisztújítás); Gödry (Vahot I.: Farsangi iskola); Barbócs (Tóth K.: Nők az alkotmányban); Ösztövér (Sh.: Szentivánéji álom); Kátai kocsmáros (Szigligeti E.: Liliomfi); Csikós (Szigligeti E.).

RÉTHY MIHÁLY