# Tahy Anna Mária

(?–Buenos Aires, 1950. jan. 13.): színésznő. 1938-ban a Belvárosi Színházban mutatkozott be. 1939-ben a Magyar Színházban, 1940-ben a Városi Színházban játszott. 1941–42-ben a Kolozsvári Nemzeti Színház, 1943–44-ben az Andrássy úti Színház tagja volt. 1948-tól Argentínában a Magyar Színjátszó Társaság előadásain szerepelt. Fiatal lányszerepeket alakított. F.Sz. Mimi (Bókay J.: Ragaszkodom a szerelemhez); Leila (Heltai J.: Ezerkettedik éjszaka); Herma (Herczeg F.: Bizánc); Edit (Vaszary J.: A pénz nem boldogít).