# Feketéné Gyallay Ida; Negrini

(?–?): énekesnő. Először Molnár György budai Népszínházában tűnt fel 1867-ben. A színház megszűnése után Szegedre szerződött Aradi Gerőhöz, majd 1870 nyarán Szuper Károlyhoz. 1870 őszére Klagenfurtba kapott meghívást, de 1870 nov.-ében hazatért Hubay Gusztáv társ.-ához, Kecskeméten szerepelt. 1871-ben végleg elhagyta az országot. 1875-ben említik utoljára a Színpad c. lapban nevét: „elsőrendű operaénekesnő, korábban a Budai Népszínház tagja, néhány éve olasz színpadokon szerepel.” Itthon mint koloratúr énekesnő operettszerepekben aratott nagy sikereket. F.Sz. Gerolsteini nagyhercegnő (Offenbach).