# Babarczy László

(Bp., 1941. szept. 3.– ): rendező, színházigazgató. 1966-ban végzett a SzAk-n. 1966–69-ben a Pécsi Nemzeti, 1969–1973 között a Nemzeti Színház tagja. 1973-ban a kaposvári Csiky Gergely Színházhoz szerződött, amelynek 1974–81-ben főrend.-je volt, 1978 óta ig.-ja. Ahhoz a rendezőnemzedékhez tartozik, amely a hatvanas évek közepén új, friss hangot hozott a m. színházművészetbe. Darabértelmezései mindig pontosak, a rendezői gondolat expresszív módon jut érvényre munkáiban. 1969-től tanít a SzAk-n, amelynek 1990–91-ben rektorhelyettese, 1991-től rektora. 1991 óta egyetemi tanár. 1985–87-ben a Magyar Filmgyártó Vállalat Objektív Stúdiójának, 1987-től az Objektív Filmstúdió Vállalatnak vezetője. Jászai Mari-díjas (1977), érdemes (1984) és kiváló művész (1990). F.R. Az anya (Brecht); Tartuffe (Molière); Mindent a kertbe (Albee); Kurázsi mama (Brecht); A konyha (Wesker); Troilus és Cressida (Sh.); Rokonok (Móricz Zs.); Szeget szeggel (Sh.); Bíbor sziget (Bulgakov); Paraszt Hamlet (Bresan); Don Juan, Nők iskolája (Molière); III. Richárd (Sh.); Liliom (Molnár F.); A kert (Spiró Gy.); Baal (Brecht); A kétfejű fenevad (Weöres S.); Pisti a vérzivatarban (Örkény I.); Kihallgatás (Eörsi I.); A Bernhardi-ügy (Schnitzler).

BABARCZY LÁSZLÓ