# Szőnyi Kató

(Bp., 1918. dec. 19.–Bp., 1989. dec. 24.): rendező. Az Országos Színészképző Iskolában folytatott tanulmányok után a Mesebarlang Bábszínházhoz szerződött bábszínésznek. Jan Malik szemináriumán vett részt, majd a győri bábszínház vezetője és rend.-je lett. 1949-ben az Állami Bábszínházba szerződött, 1958-tól haláláig főrend. volt. A bábszínészképzésben is részt vett. A színház meghatározó művészegyénisége volt, rendezéseit nemcsak Mo.-on, hanem külföldön is elismerték. Jászai Mari-díjas (1960), érdemes (1967) és kiváló művész (1978). F.R. Vörösmarty M.: Csongor és Tünde; Sh.: Szentivánéji álom; Bartók B.: A fából faragott királyfi; Sztravinszkij: Petruska; Bartók B.: A csodálatos mandarin; Kodály Z.: Háry János; Swift–Kardos G. Gy.: Gulliver Liliputban; Swift–Jékely Z.: Gulliver az Óriások földjén; Csajkovszkij: Diótörő.

SZŐNYI KATÓ