# Nagygellért János

(Topolya, 1922. márc. 25.–Újvidék, 1978. febr. 9.): színész. Az újságírói pályát hagyta ott a színészetért, 1950-től 1959-ig, a színház megszüntetéséig a topolyai színház tagja. Rövid időre Szabadkára szerződött, majd 1961-től 1978-ig, haláláig az Újvidéki Rádió színészegy.-ének tagjaként lépett fel. Kezdetben inkább komikus szerepeket alakított, majd drámai jellemszínészként jeleskedett. A jugoszláviai m. színjátszás egyik legmarkánsabb egyénisége volt. F.Sz. Puzsér (Molnár F.: A doktor úr); Báró Lenbach (Kreżla: Agónia); Polonius (Sh.: Hamlet); Szenátor (Sartre: A tisztességtudó utcalány); Ovidius (Majtényi M.: A száműzött); Kurt (Dürrenmatt: Play Strindberg); George (Albee: Nem félünk a farkastól); Sántha Endre (Németh L.: Győzelem). – Ir. Gerold L.: Bárány tanár úrtól Sántha professzorig (Híd, 1979/3).