# Thern Károly

(Igló, 1817. aug. 13.–Bécs, 1886. ápr. 13.): karmester, zeneszerző. Tanulmányait Miskolcon és Eperjesen végezte, ahol diákzenekarokat is szervezett, melyeknek indulókat és táncdarabokat írt. Egy ideig Balassagyarmaton leánynevelő intézetben tanított. 1836-ban került Pestre. 1841–42-ben a Nemzeti Színház másodkarmestere volt. Ekkor már ismert néhány kísérőzenéje (Gaál József: A peleskei nótárius), s hamarosan színre kerültek operái is, melyek elsősorban az olaszos dallamvilághoz álltak közel. Jeles zongorista és pedagógus volt, műdalszerzőként nagy népszerűséget élvezett. F.M. Gizul (1841); Tihany ostroma (1845), Képzelt beteg (1855).