# Kakassy Ágnes

(Kolozsvár, 1941. ápr. 5.–Nagyvárad, 1987. júl. 7.): színésznő. 1962-ben végzett a marosvásárhelyi Szentgyörgyi István Színművészeti Intézetben, majd a temesvári Állami Színházhoz szerződött, amelynek 1973-ig volt tagja. Ekkor átszerződött Nagyváradra, ahol korai haláláig a karakterszerepek sorát játszotta el. A szűkszavú, kontrasztos ábrázolást kedvelte, jó érzékkel, de mértéktartóan élt a parodizálás eszközeivel is. F.Sz. Királynő (Scribe: Egy pohár víz); Fräulein (Kiritescu: Szarkafészek); Bárónő (Hašek–Burian: Švejk); Kovácsné (Bajor A.: Szürke délután); Mina néni (Móricz Zs.: Nem élhetek muzsikaszó nélkül); Eugénia (Mrożek: Tangó).