# Barna Izsó

(Pest, 1859. szept. 4.–Bp., 1944. ?): karmester, zeneszerző. Tanulmányait a Zak-n végezte Volkmann Róbert és Nikolits Sándor tanítványaként. Színházi karmester volt Aradon, Győrött, Szegeden, a Városligeti Színkörben, valamint a Népszínházban. Számos operett, népszínmű, énekes bohózat, paródia, életkép, dal- és nótaszerzője volt. 1896-ban, a Vígszínház megnyitásán díjnyertes ünnepi nyitánya hangzott fel. F.M. A szoknyás hadnagy (1885); A paradicsom (1893); Huszárosan (1894); Midász király (1899); Asszonyháború (1900); Casanova (1902); Smolen Tóni (1905); Lavotta szerelme (1917); Blaháné (1926).