# Flóra Jenő

(Kolozsvár, 1914. márc. 1.–Kolozsvár, 1982. okt. 22.): színész. A pályakezdő vidéki évek után 1937-től a kolozsvári Thália, majd a Nemzeti Színház, később az Állami Magyar Színház művésze volt. Különböző operettekben bonvivánszerepeket játszott, azután hős- és karakterfigurák következtek, amelyek nagy elmélyülést és változatos színészi eszköztárat igényeltek. Főként a gyötrődő, erkölcsi dilemmákkal küszködő hősöket elevenítette meg sokszínűen, de hatásosan kezelte a szatirikus jellemábrázolás eszközeit is. F.Sz. Cyrano de Bergerac (Rostand); Jago (Sh.: Othello); Mercutio (Sh.: Hamlet); Biberách (Katona J.: Bánk bán); Lucifer (Madách I.: Az ember tragédiája); Lukas főhadnagy (Hašek–Burian: Švejk); Pierre Bezuhov (Tolsztoj–Piscator: Háború és béke); Miller (Schiller: Ármány és szerelem).

FLÓRA JENŐ