# Albert János

(Feketics, 1935. aug. 30.– ) : színész. 1958-tól a bácstopolyai Járási Magyar Népszínház m. társulatának volt a tagja. A táncoskomikusi szerepkört évtizedekig szinte egyedül ő töltötte be a társ.-nál. A komikus szerepek közelebb álltak hozzá, de drámai szerepekben is voltak emlékezetes alakításai. F.Sz. Maro (Martin: Dundo Maroje); Puzsér (Molnár F.: Doktor úr); Rino (Garinei Sandro: Tigris a garázsban); Döbrögi (Fazekas M.–Balog I.: Ludas Matyi); William Cardew (Maugham: Imádok férjhez menni); Anton Antonovics (Gogol: A revizor); Manders (Ibsen: Kísértetek).