# Kozma Popescu Eliza

(Dés, 1924. ápr. 21.– ): díszlet- és jelmeztervező. A kolozsvári Ion Andrescu Intézetben végzett 1954-ben. Előbb a Kolozsvári Román Nemzeti, 1954–56-ban a nagybányai, 1956-tól 1979. júl.-ban történt nyugdíjazásáig a nagyváradi színház díszlet- és jelmeztervezője volt. Kiválóan alkalmazta a történelmi stílusokat. F.T. Lehár F.: A mosoly országa; Beaumarchais: Figaro házassága; Sh.: A windsori víg nők; Figueiredo: A róka meg a szőlő.