# Kormos Márta

(Bp., 1909. dec. 15.–Bp., 1988. jún. 28.): színésznő, műfordító. 1937-ben végezte el a SzAk-t. Pályáját 1937-ben a Magyar Színházban kezdte. 1938–1940 között a Vígszínházban játszott. 1941–44-ben a Kolozsvári Nemzeti Színház tagja volt. 1946–1947 között a Belvárosi Színházban, 1950–52-ben a SZOT Üdülő Színházban játszott. 1952-ben betegsége miatt megvált a színpadtól. Ezután férje irodalmi estjein szavalóművészként lépett fel. 1974–1988 között a Fordítók Nemzetközi Szövetsége BABEL c. folyóiratánál dolgozott.