# Döme Lajos

(?, 1817–Zalaegerszeg, 1870. aug. 3.): színész, színigazgató. Pályáját súgóként kezdte 1833-ban. Debrecenben lett színész, majd 1833–34-ben a budai Várszínház súgója volt. Ezután élete végéig vándorszínész maradt. Volt rendező, színig., sőt színpadi gépész is. Komikus és apaszerepeket játszott. F.Sz. Csákány Laci (Munkácsy J.: Garabonciás diák); András (Szigligeti E.: Csikós); Zajtay (Gaál J.: A peleskei nótárius).