# Hegedűs Ágnes

(Bp., 1929. márc. 6.–Bp., 1973. aug. 23.): színésznő. 1951-ben fejezte be tanulmányait a SzAk-n, 1955-ig A Magyar Néphadsereg Színháza és a Nemzeti Színház tagja volt. Férjével, Berényi Gáborral a debreceni Csokonai Színházhoz szerződött, majd 1959-től a szolnoki Szigligeti Színház művésznője volt. 1973-ban, élete utolsó állomásaként ismét a Nemzeti Színház tagja volt. Sikereit aprólékosan kidolgozott alakításainak köszönhette. Jászai Mari-díjas (1964). F.Sz. Násztya (Gorkij: Éjjeli menedékhely); Angliai Erzsébet (Schiller: Stuart Mária); Reagan (Sh.: Lear király); Kurázsi mama (Brecht); Orbánné (Örkény I.: Macskajáték).