# Sebestyén Jenő

(Hőgyész, 1881. nov. 26.–Bp., 1949. ápr. 1.): színész. Sebestyén Dezső, Mihály és Géza testvére. 1902-ben kezdte pályáját. Vezető vidéki társ.-okban szerepelt, pl. 1906–1908 között Kecskeméten, 1908–09-ben Mariházy Miklós együttesében, 1910–11-ben Miskolcon, 1911–1913 között Győrött, 1913–14-ben Kolozsvárott, 1914–15-ben Pécsett. 1917–18-ban a Városi Színházban, 1921–22-ben Aradon, 1924–25-ben Szendrey Mihály erdélyi társ.-ában játszott. 1927–1930 között a Városi Színház tagja volt, 1930-tól 1935-ig a Fővárosi Operettszínházban lépett fel. 1935 után nem volt állandó szerződése, a Városi Színházban kapott szerepeket. Gyakran fellépett a Budai Színkörben is. 1940–1944 között az OMIKE Művészakció előadásain léphetett színpadra. 1945–1948 között a Fővárosi Operettszínházban szerepelt. Táncoskomikusként kezdte pályáját, majd kisebb szerepeket alakított. F.Sz. dr. Morfin Tádé, vallásalapító (Rényi A.: Vandergold kisasszony); Főportás (Komjáti K.: Bécsi tavasz); Vági patikus (Lajtai L.: Okos mama).