# Erdős Tibor, Cs.

(Berettyóújfalu, 1914. febr. 27.– ): díszlettervező. A bp.-i Képzőművészeti Főiskolán végezte tanulmányait 1940–1945 között. 1948-tól a kolozsvári Magyar Művészeti Intézetben, később ennek több intézetre való szétválása után a Ion Andreascu Képzőművészeti Intézetben tanított. 1958–1977 között a kolozsvári Állami Magyar Színház díszlettervezője volt. F.T. Szophoklész: Antigoné; Kós K.: Budai Nagy Antal; Barta L.: Szerelem; Bálint T.: A sánta angyalok utcája; Szigligeti E.–Móricz Zs.: Csikós.