# Kodály Kamara Táncegyüttes

1984-ben alakult hivatásos, de nem állami fenntartású néptáncegyüttes, elsőrendűen az eredeti néptáncok tolmácsolásának céljával. Műsorrendje és előadógárdája jórészt az Állami Népi Együttesen belül alakult Párhuzam csoportosulásból formálódott. Műv.-i vez.-i voltak 1992-ig: Zsuráfszky Zoltán és Farkas Zoltán. A Kodály Kamara Táncegyüttes fenntartása gyakran vált bizonytalanná, előadói létszáma többször ingadozott – általában 4–8 táncospár, kiszenekari vagy gépzenei kisérettel –, ugyanakkor a többi hivatásos egy.-nél alacsonyabb előadásszámmal szerepelt. Fellépésein a társ. szinte az egész Kárpát-medence táncfolklórját bemutatta. Néhány programjában a nem szorosan vett folklórműfajban ugyancsak figyelmet keltő kompozíciókkal lépett fel (Hidegen fújnak a szelek, Vendégek jövetele). A Kodály Kamara Táncegyüttes vezetői és táncosai az évek során rendszeres és kiterjedt néptáncpedagógiai tevékenységet is folytattak mind Mo.-on, mind külföldön.