# Gárdonyi Vilma

(Balassagyarmat, 1905. febr. 2.– ): színésznő. Az Országos Színészegyesület színiiskolájába járt. 1920–21-ben a kaposvári társ., 1921–24 között a Renaissance, 1924-től 1928-ig az Andrássy úti Színház tagja volt. Ezután nem kapott állandó szerződést. 1932-ben a Modern Kabaréban még színpadra lépett. Szerepelt filmekben is. F.Sz. Katica (Meyer–Förster: Diákélet); Roxane (Rostand: Cyrano de Bergerac); Jolán (Molnár F.: Az ördög).