# Gombaszögi Irén

(Bp., ?–New York, 1967. ápr.): színésznő. Gombaszögi Frida, Ella, Margit testvére. A SzAk-t 1916-ban végezte el. Fellépett a Budai Színkörben, majd 1917–18-ban a Magyar és a Király Színház tagja lett. 1918-ban fellépett a Fasor Kabaréban, aztán a Nemzeti Színház szerződtette. 1920–28-ban az Unió Rt, kötelékében a Király, a Magyar, az Andrássy úti és a Belvárosi Színházban szerepelt 1929–1935 között ismét a Nemzeti Színház tagja volt. 1933–36-ban a Víg- és a Belvárosi Színházban játszott. Visszavonult, férjhez ment, majd kivándorolt New Yorkba. 1963 és 1966 nyarán járt Bp.-en. F.Sz. Lady Macduff (Sh.: Macbeth); Mrs. Shenstone (Maugham: Körben); Elza (Bródy S.: A dada).