# Táncsics Mária

(Bp., 1930. okt. 1.–Bp., 1993. jan. 3.): színésznő. A SzAk elvégzése után 1948-ban a Nemzeti Színházban kezdte pályafutását, majd a Pécsi Nemzeti, valamint az Ifjúsági Színház és a Honvéd Művészegyüttes tagja volt. A szolnoki Szigligeti és a győri Kisfaludy Színház után a Pest Megyei Petőfi Színpadon játszott 1960-tól 1964-ig. Ezután 1986-ig, nyugdíjazásáig az Állami Déryné, ill. Népszínház művésze volt. Több filmben is játszott. Ő volt a televízió első bemondónője. F.Sz. Nyina (Csehov: Sirály); Maya (Fényes Sz.); Lükeházyné (Molière: Dandin György).