# Békési Kiss Julianna

(Dicsőszentmárton, 1929. aug. 7.– ): dramaturg, rendező. Tanulmányait a Bolyai Tudományegyetemen és a kolozsvári Magyar Művészeti Intézet rendezői szakán végezte 1949–1952 között. Egy ideig a színháztörténeti tanszék tanársegédje, majd a Kolozsvári Román Nemzeti Színház, 1958–1970 között pedig a kolozsvári Állami Magyar Színház irodalmi referense és segédrendezője, 1970-től nyugdíjba vonulásáig a Népi Művészeti Iskola tanára volt. Több román szerző színdarabját fordította m. nyelvre. (Buşecan: A hallgatás éjszakája; Drăguşanu: Lányaim; Oproiu: Nem vagyok az Eiffel-torony.)