# Mály Gerő

(Székudvar, 1884. aug. 1.–Hollywood, 1952): színész. Solymosi Elek színiiskolájában tanult. Pályáját 1903-ban Kárpáthy György társ.-ában kezdte. Bp.-en a Vígszínkörben és az Angol Parkban játszott. 1913-ban a Pesti, 1915-től 1920-ig az Apolló, 1918–1920 között a Fasor Kabaré tagja volt. 1919–20-ban az Apollóban rend.-ként is működött. 1921-ben a Városi, 1923–24-ben a Belvárosi és az Andrássy úti Színházban játszott. 1924-től 1937-ig elsősorban a Vígszínházban szerepelt. 1927-ben és 1930-ban a Magyar, 1929-ben és 1931–32-ben a Belvárosi, 1930-ban a Budapesti Színházban is fellépett. 1932–33-ban a Magyar, 1935–36-ban a Royal Színház tagja volt. 1937-ben a Pesti Színházban kapott szerepet. 1946-ban az USA-ba emigrált. 1950-ben közreműködött a Szabad Európa Rádió m. nyelvű hangjátékaiban. Komikus szerepekben vált népszerűvé, de a tragikomikus és tragikus sorsú alakokat is eredetien, sok ötlettel, realista stílusú játékkal formálta meg. A m. filmek népszerű zsánerfigurája volt, de amerikai karrierje nem sikerült. F.Sz. Csörgheő Csuli (Móricz Zs.: Úri muri); A pópa (Hunyady S.: Feketeszárú cseresznye); Bruck (Zsolt B.: Oktogon); Lambert (Vaszary J.: A vörös bestia); A kántor (Bródy S.: A tanítónő); Csapos (Molnár F.: Delila).