# Vass Éva

(Bp., 1933. júl. 23.– ): színésznő. Az Ifjúsági, ill. Úttörő Színházban kezdte pályáját 1952-ben. 1954-től a Pécsi Nemzeti Színház, 1956-tól a Petőfi, ill. Jókai Színház, 1957-től a Madách Színház tagja volt. 1975-ben Kecskemétre szerződött, 1978-tól a Várszínház, 1983-tól a Nemzeti Színház tagja. 1991-től a Független Színpad művésze. Pontosan kimunkált szerepformálása, hiteles lélekábrázoló képessége mély lírával, szenvedéllyel párosul. Jászai Mari-díjas (1958, 1963), érdemes (1983) és kiváló művész (1988). F.Sz. Anna (Goodrich–Hackett: Anna Frank naplója); Catherine (Miller: Pillantás a hídról); Stella (Williams: A vágy villamosa); Júlia (Sh.: Rómeó és Júlia); Martha (Albee: Nem félünk a farkastól); Júlia (Hubay M.–Vas I.–Ránki Gy.: Egy szerelem három éjszakája); Miranda (Sh.: A vihar); Oktawia (Mrożek: Az arckép); Clandonné (Shaw: Sosem lehet tudni).

VASS ÉVA – Martha (Albee: Nem félünk a farkastól)