# Petrik József

(Orosháza, 1930. dec. 30.– ): színész, rendező. 1947-ben végezte el az Országos Színészegyesület Színészképző Iskoláját, majd gyerekszínészként szerepelt. 1950-től 1959-ig az Ifjúsági Színház tagja volt. Közben 1953-ban diplomázott a SzAk-n. 1959–64-ben a Petőfi Színház színésze, 1957-től rend. 1964-től 1977-ig az Állami Déryné Színházban rendezett, majd a Népszínház művésze lett. 1982-től 1990-ig, nyugdíjazásáig, a színház főrend.-je is. Eleinte főként fiatal hősöket, kamaszokat játszott, majd karakterfigurákat alakított. Rendezőként a m. dráma aktív támogatója és a közönség igényeinek pontos ismerője. Gyakran szerepel a Magyar Rádióban. 1976-ban Jászai Mari-díjat, 1989-ben érdemes művész kitüntetést kapott. F.Sz. A reichstadti herceg (Rostand: A sasfiók); Petőfi (Füsi J.: Az aszódi diák); Placsek (Fehér K.: Ez az ország eladó); Calchas (Sh.: Troilus és Cressida); F.R. Shaw: Warrenné mestersége; Schiller: Don Carlos; Jacobi V.: Leányvásár; Katona J.: Bánk bán; Bródy S.: A tanítónő; Fejes E.: Vonó Ignác; Eisemann M.: Én és a kisöcsém; Illyés Gy.: Testvérek; Coward: Forgószínpad.