# Augusz Antal, báró

(Szekszárd, 1807–Szekszárd, 1878. szept.): színházvezető, mecénás. 1843–1848 között Tolna vármegye alispánja. A szabadságharc alatt visszavonult a közélettől. 1852–1859 között a budai Helytartósági Osztály alelnöke. 1851–58-ban a Nemzeti Színház működtetésére létrehozott, zömmel arisztokratákból álló bizottmány, az ún. Comité elnöke. Hivatalos iratainak egy részét közölte Pukánszkyné Kádár Jolán: Iratok a Nemzeti Színház történetéhez, 1938, és lajstromozta (Pukánszkyné kiadatlan jegyzeteiből) Berlász Piroska: Iratok a Nemzeti Színház történetéhez, 1988.