# Kamarás Gyula

(Bácsalmás, 1914. jún. 30.–Bp., 1968. máj. 31.): színész, rendező. 1936-ban a SzAk elvégzése után Horváth Árpád segédrend.-je lett Debrecenben. Ezután 1939–1943 között és 1947-ben a Vígszínházban, 1945-ben és 1947-ben a Medgyaszay, 1945–46-ban a Nemzeti Színházban és 1946-ban a Vidám Színpadon rendezett. 1948–49-ben a Pesti, 1950–51-ben a Vidám, 1952–1959 között az Ifjúsági, később Petőfi és Jókai Színház rend.-je volt. 1959–1961 között a kaposvári Csiky Gergely Színházban működött. 1962–65-ben az Irodalmi Színpad színésze és rend.-je volt, közben 1960–1964 között a Honvéd Művészegyüttest vezette. 1964–65-ben a Vidám Színpad tagja volt, végül a győri Kisfaludy Színházban dolgozott 1965–1968 között. Hős- és jellemszerepeket játszott. F.Sz. Hamlet (Sh.); Petruchio (Sh.: A makrancos hölgy); Gessler (Schiller: Tell Vilmos). F.R. Hašek–Burian: Švejk; Bródy S.: A tanítónő; Gorkij: Ellenségek.