# Szigeti Jenő; Szekeres János

(?, 1850–Bp., 1914. jan. 29.): énekes, színigazgató. Csak 1877-ben kezdte használni a Szigeti Jenő nevet. Így első állomásai bizonytalanok. Általában kisebb társ.-oknál játszott. Igazgatással már 1881-ben próbálkozott, de akkor nem kapott engedélyt, csak 1890-ben. 1897-ben fel kellett oszlatnia társ.-át. F.Sz. Göndör Sándor (Tóth E.: A falu rossza); Bandi (Szigligeti E.: Csikós). Mindkét felesége színésznő volt. Első Ruzsay Etel, második Farkas Teréz. Gyermekei közül Irén, Ibolya, Tercsi, Ilona, Anna lettek színészek.

M.A. 1878: Márton Béla; 1879–81: Temesváry Lajos; 1881: Balogh István, Jakabfy Sándor; 1883–85: Báródy Károly; 1887: Dokody Béláné; 1888: Homokay László; 1889–90: Zoltán Jenő; 1892: Fekete Miksa; 1893–95: Jáni János, Kőrösi Bertalan; 1899: Bácskay György, Kárpáthy György és Zoltán Gyula; 1902: Benedek Nándor; 1903: Berki Ferenc; 1904: Zoltán Jenő. Igazgatóként dolgozott: 1890: Segesvár, Erzsébetváros; 1896: Erzsébetfalva, Félegyháza, Cegléd, Nagykőrös, Jászkisér.