# Palucz M. Vilma

(Nagyvárad, 1904. szept. 19.–Nagyvárad, 1969. okt. 3.): színésznő. Hetényi Elemér színiiskolájában tanult 1922-ben, 1941-ig vándortárs.-okban játszott. Ettől kezdve 1965-ig, nyugdíjba vonulásáig a nagyváradi színház tagja volt. Egyforma hitelességgel elevenítette meg különböző drámák lírai szerepeit, operettek nőalakjait és a vj.-ok, népszínművek ízes beszédű figuráit. F.Sz. Gautier Margit (ifj. Dumas: A kaméliás hölgy); Millerné (Schiller: Ármány és szerelem); Weberné (Schubert–Berté: Három a kislány); Kincsesné (Sütő A.: Tékozló szerelem).