# Balla Mariska

(Nagyvárad, 1881. okt. 6.–Bp., 1932. febr. 25.): színésznő. 1903–05-ben Szilágyi Dezső társ.-ában kezdte pályáját. 1905–06-ban Győrött, 1906-tól 1914-ig férje, Heves Béla társ.-ában Marosvásárhelyen, 1916-ban Bp.-en az Érdekes Kabaréban játszott. 1919-ben szerződtette a Vígszínház, amelynek 1925-ig volt a tagja. Ezután nem volt állandó szerződése. 1929-ben a Fővárosi Művész Színházban lépett színpadra. 1929–1931 között az Új Színház társ.-ában működött. Jellemszerepeket formált meg. F.Sz. Gyurkovicsné (Farkas I.: A Gyurkovics-fiúk); Lady Constance (Jones: Gésák); Trenkné (Mihály I.: Béla, aki 28 éves).