# Knapcsik József

(Bp., 1935. dec. 24.–Bp., 1990. szept. 26.): bábszínész. 1963-ban végezte el a Bábstúdiót és az Állami Bábszínház tagja lett 1973-ig. 1973–1978 között a Falu, ill. a Déryné Színház művésze volt. 1978-tól újra az Állami Bábszínházhoz szerződött és itt is maradt haláláig. Legendás humorérzékkel megáldott karakterszínész volt. Halála után 1991-ben a fiatal művésztársak – Dody 54’ néven – emlékére művészeti társaságot alapítottak. F.Sz. Aladdin (Gernet–Bánd A.–Devecseri G.: Aladdin csodalámpája); Tónió papa (Tolsztoj–Jékely Z.: Fajankó kalandjai); Mormota Márton (Urbán Gy.: Kacsalaki rejtély); Csepű koma (Arany J.: Toldi); A király (Grimm–Ignácz R.: Csipkerózsika).