# Erkel Színház

a Népművelési Minisztérium 1951. szept. 1-jén kelt rendelete alapján Bp. második állandó operaháza, az egykori Városi Színház épületében. 1953-ban a Városi Színház az Operaház kezdeményezésére az Erkel Színház nevet vette fel. Az Operaház igazgatása alá tartozik, külön énekkarral, zenekarral és műszaki személyzettel. A színház nagyobb befogadóképessége miatt rendszerint itt tartják a vendégművészek fellépéseit, az ifjúsági bérletes előadásokat, valamint a repertoár egy részét. E megosztottság hátránya, hogy az itt repertoáron szereplő darabokat a kielégítő akusztikai és színpadtechnikai feltételek hiánya miatt nem lehet megfelelő akusztikai körülmények között, szcenikailag igényesen színpadra állítani.

ERKEL SZÍNHÁZ