# Bánáti Ede; Goldberger

(Arad, 1859–Kolozsvár, 1929): színész, ügyelő. 1878-ban Krecsányi Ignác szerződtette, akihez később többször is visszatért (1887; 1896), 1884-ben Mosonyi Károlytól rövid időre a Népszínházhoz szerződött. Hosszabb időt töltött Makó Lajosnál (1889–91) és Leszkay András társ.-ánál (1891–1902), majd 1902–1907 között Szendrey Mihálynál lépett fel. 1907-től 1912-ig ügyelő volt a Magyar Színházban. Végül 1922-ben visszatért Szendrey Mihályhoz. F.Sz. Tábornok (Ohnet: A vasgyáros); Udvari vadász (Zeller: A madarász).