# passiójáték

a misztériumjáték francia, ill. német formája. 1402-ben alakult előadásukra Párizsban a Confrères de la Passion társ.-a a nagypénteki szenvedéstörténet megjelenítésére. Később irodalmi formát nyert (pl. Arnoul Gréban passiója) és óriási méreteket öltött: több tízezer sor, többszáz szereplő. Franciaországban a 16. sz. közepén egyre világibb hangvétele miatt betiltották. A dél-bajorországi Oberammergauban a város lakossága 1663-tól mindmáig tízévenként megrendezi fogadalmi passiójátékát. Csíksomlyón 1721-től alakították ki a hagyományos passiójátékot; Mikófalván 1922-ben próbálkoztak az oberammergaui játék egyszerűsített változatával.