# Fábián Gabriella

(Bp., 1956. ápr. 5.– ): díszlet- és jelmeztervező. 1980-ban szerzett diplomát a leningrádi Képzőművészeti Akadémián. Ezt követően a szolnoki Szigligeti Színháznál kezdte pályáját, majd 1981–1983 között a Békés Megyei Jókai Színház díszlet- és jelmeztervezője volt. Vendégként a Thália Színházban, a Játékszínben és a Reflektor Színpadon tervezett. Színpadképeit, jelmezeit modern festőiség jellemzi. Kiállításon – Bp., 1983 – is szerepelt terveivel. F.T. Hacks: Ádám és Éva; Barillet–Grédy: A kaktusz virága.