# Seven Arts

(1991– ): Bp.-en 1991. febr. 1-jén alakult színészügynökség. Menedzser ig.-ja Traub Pál, ügyvezető ig.-ja Kapitány Iván. A Seven Arts elsősorban a vele szerződést kötött színészeknek a művészi munkán kívüli, ám azzal kapcsolatos tevékenységének – a színházak, a rádió, a televízió, a szinkron- és filmstúdiók felé szerződtetési, ill. honoráriumtárgyalások – megszervezésével és lebonyolításával foglalkozik. A színészügynökség emellett műsorszervezéssel, saját színházi produkció létrehozásával, reklámfilmek készítésével és készíttetésével is kiegészítette arculatát. Létrehozta a Budapest Balettalapítványt, amelynek műv.-i vez.-i Kováts Tibor és Fincza Erika.