# Vörösmarty Színház

1874. aug. 2-án nyílt meg Székesfehérvár állandó színháza, melyet Szkalnitzky Antal épített. Az épület a II. világháború alatt teljesen kiégett. 1962-ben az elpusztult régi színház helyén és stílusában, de korszerű belső berendezéssel épült újjá Spránitz Tibor és Hornicsek László tervei alapján. Ekkor kapta a Vörösmarty nevet. Az államosítás előtt kerületi színtársulatok játszottak a színházban. 1962 után befogadó színház lett. Péterffy Attila igazgatása alatt 1983 óta stagione-rendszerben önálló produkciókat is bemutatnak. A Pelikán-udvarban kamaraszínháza is működik.