# Gyöngyössy Katalin

(Sátoraljaújhely, 1940. jún. 15.– ): színésznő. 1963-ban a SzAk elvégzése után a szolnoki Szigligeti Színházhoz szerződött, majd egy évadot a Miskolci Nemzeti, az ezt követő kettőt pedig a József Attila Színháznál töltötte. 1972 és 1978 között ismét Miskolcon, 1979-től 1981-ig a Pécsi Nemzeti Színházban játszott. 1981-től a győri Kisfaludy Színház tagja. Érzelemgazdag alakításai főként nagy tragikus szerepekben arattak sikert. Jászai Mari-díjas (1977). F.Sz. Lavinia (O’Neill: Amerikai Elektra); Nyina (Csehov: Sirály); Monna Vanna (Maeterlinck); Olga (Csehov: Három nővér).