# Gerdesits Ferenc

(Budafok, 1947. okt. 10.– ): énekes (tenor). Énektanulmányait 12 évi rockzenei működés után 1983-ban a Honvéd Művészegyüttes kariskolájában végezte dr. Sipos Jenő irányításával. 1976–1981 között a Honvéd Művészegyüttes tagja, 1981-től az Operaház magánénekese. Számos alkalommal vendégszerepelt külföldön. F.Sz. Nemorino (Donizetti: Szerelmi bájital); Oronte (Verdi: A lombardok); Alfréd (Verdi: Traviata).