# Breznay Anna

(Székelyudvarhely, 1868. szept. 14.–?): színésznő. Breznay Géza lánya. Pályája elején főleg a naiva szerepkörben, népszínművekben voltak sikerei, később sokoldalú színésznője volt a vidéki színpadoknak. Gyerekszínész volt 1875–83-ban. F.Sz. Ágnes (Csepreghy F.: Sárga csikó); Klára (Gaál J.: A peleskei nótárius). Játszott A végrendelet (1918), Viola (1920), Anyósok gyöngye (1922) c. filmekben.

M.A. 1875–79: Krecsányi Ignác; 1879: Csóka Sándor; 1880: Krecsányi Ignác, Mosonyi Károly; 1881–83: Csóka Sándor; 1883: Mosonyi Károly; 1884–86: Jakab Lajos; 1886: Mosonyi Károly; 1887: Csóka Sándor; 1888: Mosonyi Károly; 1889–95: Halmai Imre; 1895–97: Somogyi Károly; 1898: Kovács Sándor; 1898: Magyar Színház; 1899: Szalkay Lajos; 1900–1904: Komjáthy János; 1904: Pesti I. Lajos; 1905: Balla Károly; 1907: Polgár Károly; 1908–10: Palágyi Lajos; 1910: Mezei János; 1911: Patek; 1912–14: Polgár Károly.