# Linka György

(Bp., 1934. nov. 23.–Bp., 1991. nov. 25.): színész. 1961-ben végzett a SzAk-n. 1961–63-ban a szolnoki Szigligeti, 1965–1966 között a debreceni Csokonai, 1966–69-ben a Madách, 1969–70-ben ismét a szolnoki Szigligeti, 1970–71-ben a veszprémi Petőfi, 1971–72-ben a Pécsi Nemzeti Színházban játszott. 1972–1976 között szabadfoglalkozású művész volt. 1976–78-ban a veszprémi Petőfi, 1978–80-ban a Pécsi Nemzeti Színház tagja volt. 1980-tól 1991-ig, haláláig a debreceni Csokonai Színház művésze. F.Sz. Ádám (Madách I.: Az ember tragédiája); Peer Gynt (Ibsen); James Tyrone (O’Neill: Hosszú út az éjszakába).