# Szabó Ferenc

(Bp., 1902. dec. 27.–Bp., 1969. nov. 4.): zeneszerző. Tanulmányait 1921–1926 között a Zak-n végezte, Weiner Leó, Siklós Albert és Kodály Zoltán tanítványa volt. 1926-ban alapító tagja lett a Modern Magyar Muzsikusok Szabad Egyesületének. A húszas évek végétől a kispesti városi zenekar és több munkáskórus vezetője volt. 1932-ben Moszkvába emigrált. 1945-ben a budapesti Új Szó munkatársa lett, és ugyanebben az évben kinevezték a Zak zeneszerzés tanszék tanszékvezető tanárává. 1958–1967 között a Zak ig.-ja volt. Kossuth-díjas (1951), érdemes (1952), kiváló művész (1962). F.M. Légy jó mindhalálig (1969); Ludas Matyi (1960); Föltámadott a tenger (oratórium, 1955).