# Rajkai György, ifj.

(Bp., 1951. márc. 5.–?, 1983. okt. 22.): díszlettervező. Előbb a bp.-i Iparművészeti Főiskolán diplomázott belsőépítész és grafikusi szakon, majd a Képzőművészeti Főiskola díszlet- és jelmeztervező szakán tanult és itt is diplomát szerzett (1982). Az Ódry Színpadnak, a Pécsi Nemzeti Színháznak, a Kőszegi Várszínháznak, a Magyar Színkörnek dolgozott. Korai halála (autóbalesetet szenvedett) előtt főleg a Thália Színháznak tervezett. F.T. Déry T.: Óriáscsecsemő; Bulgakov–Elbert J.–Kazimir K.: A Mester és Margarita.