# Héjja Sándor

(Marosvásárhely, 1942. márc. 14.– ): színész. 1965-ben végzett a marosvásárhelyi Szentgyörgyi István Színművészeti Intézetben. Kolozsvárra szerződött, és rövid időn belül vezető színész lett. Mind a klasszikus, mind a kortárs szerzők drámáiban sikert aratott, figurái nyugtalanok, lázban égők, robbanékonyak voltak. Modern játékstílusa új színt hozott a kolozsvári színpadra. 1988-ban áttelepült Mo.-ra, és a Pécsi Nemzeti Színházhoz szerződött. F.Sz. Ottó (Katona J.: Bánk bán); Kolhaas Mihály (Sütő A.: Egy lócsiszár virágvasárnapja); Servet (Sütő A.: Csillag a máglyán); Ábel (Sütő A.: Káin és Ábel); Balázs (Móricz Zs.: Nem élhetek muzsikaszó nélkül); Hamlet (Sh.); Antonius (Sh.: Antonius és Cleopatra); Géza fejedelem (Szabó M.: Az a szép, fényes nap); több szerep (Kornis M.: Halleluja).

HÉJJA SÁNDOR
(Sütő A.: Káin és Ábel c. drámájában)