# Gyapjas Mária; Nagy Mária

(Torda, 1928. máj. 9.– ): színésznő. A Szabadkai Népszínház megalapításakor, 1945-ben az együttes tagja. Itt 1950-ig játszott, majd néhány év baranyai tartózkodás után ahol a helyi műkedvelést segítette, egy évadra 1953–54-ben – a hivatásossá lett zrenjanini társ.-hoz szerződött. 1955–1962 között az Újvidéki Rádió színészegyüttesének tagja. 1964-től 1984-ig, nyugdíjazásáig a szabadkai Gyermekszínházban játszott Nagy Mária néven. Főleg naivaszerepeket alakított. F.Sz. Rózsi (Szigligeti E.: Csikós); Mari (Molnár F.: Liliom); Klementin (Heijermans: Remény); Évike (Móricz Zs.: Ludas Matyi); Terka (Weigand J.: Kéz a kézben); Erzsike (Csepreghy F.: Sárga csikó); Ilonka (Molnár F.: Delila).